На основу члана 34. Закона о јавној својини (“Сл.гласник РС” бр.72/11 88/13 и 105/14), члана 6 и 7 Уредбе о условима прибављања и отуђења непокретности непосредном погодбом,давања у закуп ствари у јавној својини и поступцима јавног надметања и прикупљања писмених понуда(“Сл.гласник РС”бр.24/12 и 48/15), члана 15. став 1.Одлуке о прибављању, коришћењу и управљању стварима у јавној својини града Врање (“Службени гласник града Врање” број 10/14) члана 24. Одлуке о изменама и допунама Одлуке о давању у закуп пословног простора у јавној својини града Вања (“Сл. гласник града Врања”бр. 13/14, 12/15 и 13/17 ) Одлуке Комисије за давање у закуп пословног простора у јавној својини града Врања о избору најповољнијег понуђача на јавном надметању број 06-49-1/2018-04 од 16.03.2018. године,и члана 61. Пословника Градског већа града Врање (“Службени гласник града Врање” број 20/16), Градско веће града Врање, на

седници одржаној дана 28.03.2018. године, донело је

О Д Л У К У

о давању у закуп пословног простора у јавној својини града

Врања

Члан 1.

Даје се у закуп пословни простору јавној својини града Врања, на одређено време од 5(пет) година и то:

1.Пословни простор у Врању, улица Партизанска 17а, трећи спрат, на кат. парцели број 5096, КО Врање 1, уписаној у Листи непокретности број 14510 укупне површине 216м2, закупцу ***Врањска плус*** д.о.о. Врање, из Врања, улица Оца Јустина Поповића број 3/3 по цени од 250,оо динара месечно без ПДВ-а, за обављање регистроване делатности.

2.Пословни простор у селу Ристовац, на катастарској парцели број 782/2, уписане у Листи непокретности број 693 КО Ристовац и то:

- локал укупне површине 48,75 м2,

- магацин број 1. укупне површине 33, 75 м2,

- магацин број 2. укупне површине 13, 50 м2

закупцу Богдановић Александру, власнику ПР „***АЦЕ ПРОМ***“ из села Ристовац, по цени од 100 динара по 1м2, месечно без ПДВ-а за обављање регистроване делатности.

**Члан 2.**

Пословни простор из члана 1. ове Одлуке даје се у закуп у виђеном стању.

**Члан 3.**

Закупци пословног простора из члана 1. ове Одлуке су у обавези да у року од 7 (седам)дана од дана пријема ове одлуке закључе Уговор о закупу пословног простора и потпишу записник о примопредаји пословног простора.

**Члан 4.**

Уговор о закупу пословног простора у име града Врање закључиће градоначелник Врања.

**Члан 5.**

Одлука ступа на снагу даном доношења.

**Члан 6.**

Одлука Градског већа града Врања о давању у закуп пословног простора у јавној својни града Врања је коначна.

.

**ГРАДСКО ВЕЋЕ ГРАДА ВРАЊА,**

**дана:28.03.2018. године, број: 06-62/2018-04**

**ПРЕДСЕДНИК**

**ГРАДСКОГ ВЕЋА,**

**др Слободан Миленковић,с.р.**

**ТАЧНОСТ ПРЕПИСА ОВЕРАВА: СЕКРЕТАР**

**ГРАДСКОГ ВЕЋА,**

**Јелена Пејковић**